Nikola Vučević

Nikola Vučevičius (, g . 1990 m. spalio 24 d.) – Juodkalnijos krepšininkas, žaidžiantis NBA lygoje besivaržančioje Čikagos „Bulls“ komandoje. Prieš patekdamas į NBA N. Vučevičius atstovavo Pietų Kalifornijos universiteto krepšinio komandai.

 Karjera 

 Podgoricos „Budućnost“ (2011 m.) 
2011 m. NBA naujokų biržoje Filadelfijos „76ers“ pasirinko jį 16-uoju šaukimu.https://www.sbnation.com/nba-draft/2011/6/23/2240663/2011-nba-draft-results-nikola-vucevic-philadelphia-76ers 2011 m. NBA lokauto metu jis rungtyniavo Podgoricos „Budućnost“ komandoje. Su komanda tapo 2011 m. Juodkalnijos krepšinio lygos ir taurės čempionu.

 Filadelfijos „76ers“ (2011–2012 m.) 
Pasibaigus NBA lokautui jis pasirašė NBA sutartį su Filadelfijos „76ers“. Debiutiniame sezone jis vidutiniškai pelnė po 5,5 taško per rungtynes.

 Orlando „Magic“ (2012–2021 m.) 
2012 m. rugpjūčio 10 d. jis išmainytas į Orlando „Magic“. 2012 m. gruodžio 31 d. rungtynėse prieš Majamio „Heat“ jis atkovojo 29 kamuolius – daugiausiai klubo istorijoje.https://web.archive.org/web/20130517081839/http://www.nba.com/games/20121231/MIAORL/gameinfo.html

2014 m. spalio 23 d. jis pasirašė ketverių metų sutarties pratęsimą, kurio vertė siekė 53 mln. JAV dolerių.https://www.espn.com/nba/story/_/id/11741304/nikola-vucevic-orlando-magic-agree-4-year-53-million-extension

2017 m. gruodžio 9 d. jis pelnė savo pirmąjį karjeros trigubą dublį rungtynėse prieš Atlantos „Hawks“.https://www.espn.com/nba/recap?gameId=400975129

2018–2019 m. NBA sezone vidutiniškai pelnydamas po 20,8 taško ir atkovodamas po 12 kamuolių per rungtynes (daugiausiai karjeroje) jis pirmą kartą buvo išrinktas į NBA visų žvaigždžių rungtynes. Jis tapo pirmasis Juodkalnijos krepšininkas, kuris dalyvavo NBA visų žvaigždžių rungtynėse. Vučevičius taip pat atvedė savo komandą iki atkrintamųjų rungtynių, kuriose pralaimėjo Toronto „Raptors“ ekipai 4-1.

2019 m. liepos 6 d. jis pasirašė ketverių metų, 100 mln. JAV dolerių vertės sutartį su Orlando „Magic“.https://www.nba.com/news/report-nikola-vucevic-re-sign-magic

2021 m. vasario 5 d. pergalingose rungtynėse prieš Čikagos „Bulls“ jis pelnė 43 taškus (daugiausiai karjeroje) ir atkovojo 19 kamuolių (daugiausiai sezone).https://www.cbssports.com/fantasy/basketball/news/magics-nikola-vucevic-drops-career-best-43-in-win/amp/ Jis buvo išrinktas į 2021 m. NBA visų žvaigždžių rungtynes.https://www.orlandosentinel.com/2021/02/24/magic-center-nikola-vucevic-named-nba-all-star-for-second-time/ 2020–2021 m. NBA sezone jis vidutiniškai pelnė po 24,5 taško per rungtynes – daugiausiai karjeroje.

 Čikagos „Bulls“ (2021–dabar) 
2021 m. kovo 25 d. jis išmainytas į Čikagos „Bulls“https://www.nba.com/bulls/news/bulls-acquire-all-star-nikola-vucevic-and-al-farouq-aminu-trade-magic. Komandoje jis debiutavo kovo 27 d. rungtynėse prieš San Antonijo „Spurs“.https://www.sportingnews.com/ca/nba/news/familiar-faces-in-new-places-aaron-gordon-nikola-vucevic-and-norman-powell-headline-list-of-notable-debuts-of-midseason-acquisitions/186yegttpeanj1hmfqdkr082ga

2023 m. birželio 28 d. jis pasirašė trijų metų, 60 mln. JAV dolerių vertės sutarties pratęsimą.https://www.espn.com/nba/story/_/id/37929485/agents-bulls-nikola-vucevic-finalizing-3-year-60m-extension?platform=amp

 Nacionalinė rinktinė 
Jis atstovavo Juodkalnijos vyrų krepšinio rinktinei 2011 m. Europos krepšinio čempionate, kuriame jis vidutiniškai pelnė po 5 taškus per rungtynes.https://www.eurobasket2011.com/cid_4,w7QjPeH-M,ty138LH2l3.playerID_71188.compID_qMRZdYCZI6EoANOrUf9le2.season_2011.roundID_7526.teamID_96781.html Jis taip pat dalyvavo 2013 ir 2017 m. Europos krepšinio čempionatuose bei 2019 m. pasaulio krepšinio čempionate. Po 2025 m. Europos čempionato paskelbė baigiantis karjerą rinktinėje.Vučevičius baigė karjerą Juodkalnijos rinktinėje, basketnews.lt

 Dalyvavimas čempionatuose 

|}

 Asmeninis gyvenimas 
N. Vučevičius gimė Šveicarijoje, kurioje tuo metu Lozanos krepšinio klube rungtyniavo jo tėvas Borislavas. 1992 m. šeima persikėlė į Belgiją, kurioje Vučevičius praleido didžiąją dalį savo jaunystės. 2003 m. šeima persikėlė į Serbiją ir Juodkalniją. N. Vučevičiaus mama Liljana taip pat krepšininkė, kuri atstovavo Jugoslavijos moterų krepšinio rinktinei.https://www.latimes.com/sports/la-xpm-2011-mar-07-la-sp-0308-nikola-vucevic-usc-20110308-story.html

Jis yra vedęshttps://www.orlandosentinel.com/2018/10/24/magic-center-nikola-vucevic-has-much-to-celebrate-with-baby-on-way-strong-play/ bei turi du vaikus.https://www.nba.com/magic/news/vucevic-great-life-just-got-even-better-following-birth-first-child-20181220 Jis turi Belgijos ir Juodkalnijos pilietybes, moka prancūzų, serbų ir anglų kalbas.https://www.nba.com/bulls/features/getting-know-nikola-vucevic

 Pasiekimai 

 2× NBA visų žvaigždžių rungtynių žaidėjas (2019, 2021 m.)
 Juodkalnijos krepšinio lygos čempionas (2011 m.)
 Juodkalnijos krepšinio taurės čempionas (2011 m.)

 Išnašos 

Kategorija:Juodkalnijos krepšininkai